Mlango wa Tiran ni mlangobahari baina ya Rasi ya Sinai (Misri) na Rasi ya Uarabuni (Saudia). Inaunganisha Bahari ya Shamu (Red Sea) na Ghuba ya Aqaba. Jina latokana na kisiwa kidogo cha Tiran kilichopo katikati ya mlangobahari. Sehemu hii ni muhimu kwa sababu ni njia ya pekee ya meli kufikia nchi ya Jordani njia ya pekee ya meli kufikia nchi ya Israel kutoka Bahari Hindi Kwenye kaskazini ya Ghuba ya Aqaba kuna mabandari mawili ya Eilat (Israel) na Aqaba (Jordani) yanayotegemea njia ya Tiran. Mwaka 1967 wakati wa uadui mkali baina ya Misri na Israel rais wa Misri Jamal Abd al Nasser aliamua kuzuia usafiri wote kuja na kwenda Eilat. Hatua hii ilitazamiwa na Israel kama tangazo la vita ikasababisha Vita ya Siku Sita ambako Israel ilishinda mataifa majirani ya Waarabu na kutwaa Sinai yote kwa miaka iliyofuata pamoja na kisiwa cha Tiran. Tangu amani ya mwaka 1979 baina ya Misri na Israel eneo lilirudishwa kwa Misri iliyoahidi kutunza mpito huria kwa meli za mataifa yote. Tangu mwaka 1998 kuna mipango kujenga daraja juu ya mlangobahari itkayounganisha Misri na Saudia.